༄༅།  ། སེམས་ཀྱི་གནས་ལུགས་རྣལ་དུ་མཚོན་པའི་མན་ངག་བཞུགས།  ། ༄༅།  ། སེམས་ཀྱི་གནས་ལུགས་རྣལ་དུ་མཚོན་པར་བྱེད་པའི་མན་ངག་ཚིགས་སུ་བཅད་པ་བརྒྱད་པ་ཞེས་བྱ་བ།  བླ་མ་དང་འཇམ་དཔལ་དབྱངས་ལ་ཕྱག་འཚལ་ལོ།  ། བདག་ཏུ་འཛིན་པའི་འཁྲི་ཤིང་བཅད།  ། སྡུག་བསྔལ་རྒྱ་མཚོ་རྣམས་ལས་བརྒལ།  ། གཅིག་ཏུ་བདེ་ལ་ཡིད་སྦྱོར་བའི།  ། ལམ་འདི་འགའ་ལ་རྒྱལ་བས་གསུངས།  ། ཕྱི་རོལ་མཚན་མས་གཡེངས་རྣམས་ལ།  ། སེམས་ནི་ལས་རུང་ཐོབ་དཀའ་ཡི།  ། དམིགས་པ་ཉིད་ལ་སེམས་གཏོད་དང་།  ། ཡིད་ནི་ཞི་བ་ཐོབ་པར་འགྱུར༑ ༑ དམིགས་པ་ཉིད་ལ་གཏད་ལེགས་ན།  ། དམིགས་པར་འཛིན་པ་རབ་ཏུ་སྤང་༑ ༑ དམིགས་པ་རབ་ཏུ་སྤངས་ནས་(《¡¶ཞ》¡《¡¶ལུ》¡པ་)ནི།  ། འཛིན་པའི་སེམས་ལ་རབ་ཏུ་བརྟག། རིང་དུ་བསྲིངས་ན་མི་འགྲོ་ལ།  ། ཉེ་བར་བསྟེན་ན་མི་ཆགས་ཤིང་༑ ༑ ལེགས་པར་བརྟགས་ན་མ་གྲུབ་པ།  ། འདི་ཡི་རང་བཞིན་ཇི་ལྟ་བུ།  ། གལ་ཏེ་དེ་ལ་ཅུང་ཟད་ཞེན།  ། ཇི་ལྟར་ན་ཡང་འཁོར་བར་འགྱུར།  ། ཅི་སྟེ་དེ་ཡི་དེ་ཉིད་ཤེས༑ ༑ འཆིང་བ་ཀུན་ལས་ངེས་པར་གྲོལ།  ། འདི་མ་རྟོགས་པས་ཁམས་གསུམ་དུ༑ ༑ སྔོན་ཆད་སྡུག་བསྔལ་དུ་མས་གཟིར།  ། ད་ཀོ་ཁྱོད་ཀྱི་ཚུལ་ཤེས་པས།  ། སླན་ཆད་ཁོ་བོ་རྗེས་མི་འབྲང་།  ཁྱོད་ལ་བདེན་པར་གང་རྟོག་པ།  ། དེ་ལ་སྡུག་བསྔལ་བདེན་པ་འབྱུང་།  ། སེམས་ཁྱོད་བརྫུན་པར་གང་གིས་ཤེས།  ། དེ་ཡི་སྡུག་བསྔལ་བརྫུན་དུ་ཟད།  ། སྐྱེས་བུ་གང་གིས་འདི་རིག་ན།  ། བུད་ཤིང་ཟད་པའི་མེ་བཞིན་དུ༑ ༑ འཁོར་བ་པ་ཡི་རྒྱུན་བཟློག་ནས།  ། བྱང་ཆུབ་དམ་པ་འཐོབ་པར་འགྱུར།  །  རང་གི་སེམས་ངོས་བཟུང་བའི་ཚིགས་སུ་བཅད་པ་བརྒྱད་པ་ཞེས་བྱ་བ།  དཔལ་ལྡན་ས་སྐྱ་པཎྜི་ཏས་སྦྱར་བ་རྫོགས་སོ། །  ། །